Max von Sydow

**Max von Sydow** (1929–2020) var en svensk skuespiller og regissør. 

Han ble fransk statsborger i 2002.

## Liv og virke
### Bakgrunn
Max von Sydow ble født Carl Adolf von Sydow var sønn av professor Carl Wilhelm von Sydow og friherrinnen Greta Rappe.

Etter artium (1947) gikk von Sydow på Dramatens elevskola (sammen med blant andre Jan-Olof Strandberg, Allan Edwall, Margaretha Krook, Ingrid Thulin, Yvonne Lombard og Jan Malmsjö) 1948–1951.

### Karriere
Han ble så ansatt ved byteateret i Norrköping-Linköping 1951–1953. von Sydow er spesielt kjent for sitt samarbeid med den svenske filmskaperen Ingmar Bergman. På slutten av 1950-tallet dro han stor nytte av Bergmans dramatiske evner, for eksempel i teateroppsetninger som *[[Peer Gynt]]*, *[[Misantropen]]*, *[[Värmlänningarna]]*, *[[Sagan (skuespill)|Sagan]]* og *[[Faust (Goethe)|Faust]]*. De to sistnevnte gjestspilte med stor suksess i Paris og London. I 1958 ble han tildelt utmerkelsen Thaliapriset. I årene 1960–1972 var han igjen ved Dramaten og kom igjen tilbake dit en periode i årene 1988–1994.

I de filmene som fulgte ble han Bergmans særlige tolker av eksistensiell kamp og grubling, som i *[[Vargtimmen]]*, *[[Nattvardsgästerna]]*, *[[Jomfrukilden|Jungfrukällan]]*, *[[Såsom i en spegel]]*, *[[Skammen (film)|Skammen]]*, *[[En passion]]*, *[[Nära livet]]*, *[[Ansiktet (film)|Ansiktet]] og* *[[Beröringen]]*.  Rollen som korsfareren som spiller sjakk med døden i *[[Det sjunde inseglet]]* vakte internasjonal oppmerksomhet.

Han er kjent fra en rekke amerikanske filmer, blant annet *[[Exorcisten]]* (1973), superskurken Ernst Stavro Blofeld i James Bond-filmen *[[Aldri si aldri]]* (1983), *[[Hannah og hennes søstre]]* (1985), *[[Judge Dredd (film)|Judge Dredd]]* (1995), *[[Minority Report]]* (2002) og *[[Robin Hood (2010)|Robin Hood]]* (2010) og i nordisk sammenheng fra filmer som *[[Utvandrerne (film)|Utvandrerne]]*, *[[Nybyggerne (film)|Nybyggerne]]*, *[[Pelle Erobreren (film)|Pelle Erobreren]]* og *[[Hamsun (film)|Hamsun]]*, den svenske tv-serien *Utvandrerne* og *[[Game of Thrones]]*.

Han fremstilte Jesus i filmen *[[The Greatest Story Ever Told]]*, og dessuten Satan i skrekkfilmen *[[Needful Things]]*, og er dermed den eneste skuespiller som har fremstilt begge disse skikkelsene på film.

### Ekteskap
Han var gift med Christina «Kerstin» Olin (1926–1998) fra 1951 til 1979, og fra 1997 og til sin død gift med den franske dokumentarfilmmakeren Catherine Brelet.

## Filmografi (utvalg)
* 1951 – *[[Frøken Julie (1951)|Frøken Julie]]*, stallgutt
* 1957 – *[[Det syvende segl]]*, Antonius Block, ridder
* 1965 – *[[Mannen fra Nasaret]]*, Jesus
* 1966 – *[[Hawaii (1966)|Hawaii]]*, Reverend Abner Hale
* 1971 – *[[Utvandrerne (film)|Utvandrerne]]*, Karl-Oskar
* 1971 – *[[Eplekrigen]]*, Roy Lindberg
* 1972 – *[[Nybyggerne (film)|Nybyggerne]]*, Karl-Oskar
* 1973 – *[[Exorcisten]]*, Pater Lancaster Merrin
* 1976 – *[[Makten og dens pris]]*
* 1978 – *[[Brass Target – Jakten på nazigullet]]*, Shelley/Webber
* 1980 – *[[Lyn Gordon (film)|Lyn Gordon]]*, keiser Ming
* 1983 – *[[Aldri si aldri]]*, Ernst Stavro Blofeld
* 1985 – *[[Hannah og hennes søstre]]*, Frederick
* 1987 – *[[Pelle Erobreren (film)|Pelle Erobreren]]*, Lasse Karlsson
* 1991 – *[[Europa (film)|Europa]]*, forteller (stemme)
* 1992 – *[[Sterk berøring]]*,  komponist Henry Kesdi
* 1993 – *[[Noe for enhver]]*, Leland Gaunt
* 1995 – *[[Judge Dredd (film)|Judge Dredd]]*, Chief Justice Fargo
* 1995 – *Citizen X*, Dr. Alexandr Bukhanovsky
* 1996 – *[[Hamsun (film)|Hamsun]]*
* 2002 – *[[Minority Report]]*, Director Lamar Burgess
* 2005 – *[[Heidi (2005)|Heidi]]*, Uncle Alp
* 2009 – *[[Solomon Kane (film)|Solomon Kane]]*, Josiah Kane
* 2010 – *[[Shutter Island (film)|Shutter Island]]*, Dr. Naehring
* 2010 – *[[Robin Hood (2010)|Robin Hood]]*, Sir Walter Loxley
* 2011 – *[[Ekstremt høyt & utrolig nært]]*, leieboeren
* 2015 – *[[Star Wars: The Force Awakens]]*
* 2018 – *[[Kursk (film)|Kursk]]* som admiral Vitalij Petrenko

## Priser (utvalg)
* 1968 – Svenska Akademiens teaterpris
* 1955 – Svenska Dagbladets Thaliapris

## Referanser


## Eksterne lenker
*